Three suspects linked to VBS Mutual bank scandal granted bail
NUUSFLITS NUUSAGENTSKAP 17 November 3 nm
# Die Afrikaanse sanger Theuns Jordaan sterf op 50 aan kanker
# Die familie van 'n Pretoriase man wat in die kop geskiet is, huur 'n privaat ondersoeker
# En Anett Kontaveit en Garbine Muguruza is die laaste twee oor in die WTA-eindtoernooi
# Die gewilde Afrikaanse sanger Theuns Jordaan is aan kanker dood op die ouderdom van 50. Jordaan is in September verlede jaar met leukemie gediagnoseer. Sy loopbaan het in 1992 begin met optredes by 'n kuierplek in Stellenbosch toe hy nog 'n student was. Sy eerste album, Vreemde Stad, is agt jaar later op die Klein Karoo Nasionale Kunstefees bekend gestel en het later driedubbele platinumstatus bereik. Jordaan, wat die meeste van sy liedjies self geskryf het, se treffers sluit in Soos Bloed, Beautiful in Beaufort-Wes, Sal jy bly en Net voor die storm kom.
# Die familie van 'n man van Pretoria wat die naweek by Muldersdrift na bewering deur 'n polisieman in die kop geskiet is, het 'n saak van poging tot moord teen die plaaslike polisie geopen. 'n Ondersoeker vir Gespesialiseerde Veiligheidsdienste, Cecil Benade, sê Len Cloete se familie het hom aangestel as privaat ondersoeker. Cloete is in 'n koma nadat hy geskiet is toe hy na bewering tydens 'n rusie 'n vuurwapen by 'n ander beampte gegryp het.
# Die Onafhanklike Polisieondersoekdirektoraat is bekommerd oor die voortdurende uitlek van sy ondersoekverslae. 'n Verslag oor die omstandighede wat gelei het tot die moord op die Kaapstadse speurder, Charl Kinnear, is bekend gemaak voordat Opod aan die familie kon terugvoer gee. Kinnear is in September verlede jaar in sy motor voor sy huis in Bishop Lavis doodgeskiet. Sy weduwee, Nicolette, sê Opod moet hulle nog inlig oor die verslag:
Speel klankgreep: ENG NicoletteKinnearOnIPID
# Die Wes-Kaapse regering probeer steeds twee omgewingsuitdagings die hoof bied. 'n Woordvoerder vir die Departement van Plaaslike Regering, Omgewingsake en Ontwikkelingsbeplanning, James-Brent Styan, sê in die eerste plek het die aantal voëls wat in die provinsie weens voëlgriep vrek, afgeneem, met minder as 100 dooie voëls wat nou per dag aangemeld word. Hy sê in die tweede plek duur die vrektes van robbe wat op strande gevind word, voort. Styan sê die rede vir dié vrektes is nog nie wetenskaplik bepaal nie:
Speel klankgreep: ENG JamesOnSeals
# Finansiële aanwysers: Die rand verhandel teen 15-rand-49-sent teen die dollar, 17-rand-55-sent teen die euro en 20-rand-84-sent teen die pond. Bitcoin verhandel teen 60-duisend-698-dollar-6-sent. Die prys van goud is een duisend-862-dollar-99-sent per fynons en die prys van Brent ruolie 81-dollar-71-sent per vat.